Քևին ՄաքՔարթի (դերասան)

Քևին ՄաքՔարթի (, ), ամերիկացի դերասան։

Կենսագրություն 
Կարիերան սկսել է Բրոդվեյի թատրոններում, կինոյում առաջին դեբյուտը կատարել 1944 թվականին․ նկարահանվել է գրեթե երկու հարյուր ֆիլմերում։

Ամբողջ աշխարհում հայտնիություն է ձեռք բերել 1956 թվականին նկարահանված «Մարմին առևանգողների ներխուժումը» գիտա-ֆանտաստիկ կինոնկարում դոկտոր Մայլս Բեննելի դերակատարմամբ։ Ֆիլմն իր նկարահանումից հետո անհաջողության է մատնվել, քանի որ, ըստ քննադատների, այն չափազանց անարտահայտիչ էր այդ ժամանակվա հանդիսատեսի համար։ Սակայն ավելի ուշ այն ձեռք է բերել պաշտամունքային կարգավիճակ և 1994 թվականին տեղադրվել Կոնգրեսի գրադարանի կինոյի ազգային ռեեստրում։ 

«Մարմին առևանգողների ներխուժումը» կինոնկարին հաջորդել են դերերը տասնյակ ինչպես ոչ հանրահայտ, այնպես էլ կինոհիթեր դարձած ֆիլմերում, այդ թվում՝ «Չհամապատասխանողները», «Պիրանյաներ», «Մայրիկ»։ Նկարահանվել է նաև սերիալներում՝ «Առաքելությունն անիրագործելի է», «Դինաստիա», «Նա գրել է սպանություն»։ Ռեժիսոր Ջոն Դանթեի մշտական  դերասաններից մեկն է եղել, նաև փորձել է սցենարներ գրել, որոնցից մեկի հիման վրա նկարահանվել է «Վազող թիրախ» մարտաֆիլմը (1987 թվական)։ Նրա պրոդյուսերական աշխատանքի շարքում է «Վաճառողի մահը» կինոնկարը։

Աշխատել է կինոյում ընդհուպ մինչև իր մահը։ Վերջին աշխատանքներից են «The Ghastly Love of Johnny X» և 2010-թվականին նկարահանված «Drawback» ֆիլմերը։

2009 թվականի հոկտեմբերի 24-ին Ֆլորիդայի Ֆորտ Լաուդերդեյլի միջազգային կինոփառատոնում Մաքքարտին արժանացել է մրցանակի։

Ծանոթագրություններ 

Փետրվարի 15 ծնունդներ
1914 ծնունդներ
Սեպտեմբերի 11 մահեր
2010 մահեր
Անձինք այբբենական կարգով
Դերասաններ այբբենական կարգով
Ամերիկացի դերասաններ
Ամերիկացի հեռուստատեսային դերասաններ
Ամերիկացի տղամարդ թատերական դերասաններ
Ամերիկացի կինոդերասաններ
Մինեսոտայի համալսարանի շրջանավարտներ
Ամերիկացիներ իռլանդական ծագմամբ
«Ոսկե գլոբուս» մրցանակի դափնեկիրներ
Ամերիկացի տղամարդ կինոդերասաններ